Սեպտեմբերի 19-ին Հայաստանում նշվում է Քաղաքացիական հասարակության օրը: Տոնն առաջին անգամ նշվել է 2009 թ., որի նպատակն է մարդկանց շրջանում տարածել քաղաքացիական հասարակության գաղափարը և նրանց ներգրավել քաղաքացիական հասարակության ձևավորման ու զարգացման գործում: Քաղաքացիական հասարակությունն անկախ քաղաքացիների ինքնակառավարման և կամավոր ասոցիացիաների ու կազմակերպությունների համակարգ է, որն անմիջական կախում չունի պետական իշխանության մարմինների հայեցողությունից: